# உயிர்ச்சத்து ஏ

## வரலாறு

உயிர்ச்சத்து ஏயின் கண்டுபிடிப்பு 1906க்கு முந்தைய தேதியில் நடைபெற்ற ஆராய்ச்சியிலிருந்து தொடங்கியிருக்கலாம், அந்த ஆராய்ச்சியில் கால்நடைகள் ஆரோக்கியத்துடன் இருப்பதற்கு மாச்சத்து, புரதங்கள் மற்றும் கொழுப்புகள் ஆகியவை தவிர வேறு காரணிகளும் காரணமாக இருக்கின்றன என்பது தெரியவந்தது. 1917 இல், இந்தப் பொருட்களில் ஒன்று, விசுகான்சின்–மேடிசன் பல்கலைக்கழகத்தின் எல்மர் மெக்கொல்லும் மற்றும் இயேல் பல்கலைக்கழகத்தின் இலாஃபாயெட்டு மெண்டல் மற்றும் தாமஸ் பர் ஓசுபோர்ன் ஆகியோரால் கண்டறியப்பட்டது. "நீரில்-கரையக்கூடிய காரணி பி" (உயிர்ச்சத்து பி) சமீபத்தில் கண்டறியப்பட்டிருந்ததால், ஆய்வாளர்கள் "கொழுப்பில்-கரையக்கூடிய காரணி ஏ" (உயிர்ச்சத்து ஏ) என்ற பெயரைத் தேர்ந்தெடுத்தனர். பின்னர், இரெட்டினோல் சமானம் (RE) என்று அழைக்கப்படும் அலகு அறிமுகப்படுத்தப்பட்டது. 1 RE என்பது 1 μg இரெட்டினோல், எண்ணெயில் கரைந்துள்ள 2 μg β-கரோட்டின், சாதாரண உணவில் உள்ள 6 μg β-கரோட்டின் மற்றும் 12 μg அளவில் உள்ள α-கரோட்டின், γ-கரோட்டின், β-கிரிப்டாக்சாந்தின் ஆகியவற்றிற்குச் சமனாகும்.  
புதிய ஆய்வுகளில், முன்னுயிர்ச்சத்து-A கரோட்டினாய்டுகளின் அகத்துறிஞ்சல் முன்பு எதிர்கூறப்பட்டதைவிடப் பாதியளவு மட்டுமே இருப்பது கண்டறியப்பட்டது, அதனால் 2001 இல் ஐக்கிய அமெரிக்க மருந்து நிறுவனத்தால் இரெட்டினோல் செயற்பாட்டுச் சமானம் (RAE) என்னும் புதிய அலகு பரிந்துரைக்கப்பட்டது. 1 μg RAE என்பது 1 μg இரெட்டினோல், எண்ணெயில் 2 μg β-கரோட்டின், 12 μg உட்கொள்ளும் பீட்டா-கரோட்டின் அல்லது 24 μg ஏனைய மூன்று முன்னுயிர்ச்சத்து-A கரோட்டினாய்டுகள் ஆகியவற்றுக்கு ஒத்திருக்கிறது.  
| பதார்த்தமும் அதன் வேதியற் சூழலும் | ஒரு மைக்ரோகிராம் பதார்த்தத்திற்கு இரெட்டினோல் சமானத்தின் அளவு மைக்ரோகிராம்களில் |  |
| --- | --- | --- |
| இரெட்டினோல் | 1 |  |
| பீட்டா-கரோட்டின், எண்ணெயில் கரைந்திருப்பது | 1/2 |  |
| பீட்டா-கரோட்டின், பொதுவான உணவில் | 1/12 |  |
| ஆல்பா-கரோட்டின், பொதுவான உணவில் | 1/24 |  |
| காமா-கரோட்டின், பொதுவான உணவில் | 1/24 |  |
| பீட்டா-கிரிப்டாக்சாந்தின், பொதுவான உணவில் | 1/24 | } |  
மனித உடலில் ஏற்கனவே உள்ள இரெட்டினோலின் அளவே மேலதிகமாகப் பயன்படுத்தப்படும் முன்னுயிர்ச்சத்துக்களில் இருந்து உற்பத்தியாகும் இரெட்டினோலின் அளவைத் தீர்மானிக்கின்றது என்பதால் உயிர்ச்சத்து A குறைந்திருக்கும் மனிதர்களில் மட்டுமே முன்னுயிர்ச்சத்து (அல்லது ஏனைய உயிர்ச்சத்து ஏ மாற்றீடுகள்) பயன்படுத்தப்படுதல் அவசியமாகும். முன்னுயிர்ச்சத்துக்களின் உறிஞ்சுதல், முன்னுயிர்ச்சத்துக்களுடன் கொழுப்புப் பொருட்கள் உட்கொள்ளுவதன் அளவையும் பெருமளவு சார்ந்திருக்கிறது; கொழுப்பு<nowiki/>ப்பொருட்கள், முன்னுயிர்ச்சத்துக்களின் அகத்துறிஞ்சல் அளவை அதிகரிக்கின்றன.  
புதிய ஆய்வுகளில் இருந்து கிடைக்கப்பெற்ற முடிவு, முன்பு நினைத்திருந்ததைப் போல, பழங்கள் மற்றும் காய்கறிகள் உயிர்ச்சத்து ஏயைப் பெறுவதற்குப் பயன் மிக்கவை அல்ல என்பதாக இருந்தது; வேறுவிதமாகக் கூறினால், இந்த உணவுகளில் இருக்கும் சமான அளவுகள், கொழுப்பு-கரைக்கப்பட்ட எண்ணெய்கள் மற்றும் (சில பரிமாணங்களுக்கு) சேர்க்கைகளில் இருக்கும் அதே அளவுள்ள சமான அளவுகளைக் காட்டிலும் மிகவும் குறைவான மதிப்புடையவையாக இருப்பதாகக் கண்டறியப்பட்டது. இது சைவ உணவு உண்பவர்களுக்கு முக்கியமான ஒன்றாகும். (மாலைக்கண் நோய் குறைவான மாமிசம் அல்லது உயிர்ச்சத்து A-செறிவூட்டிய உணவுகள் கிடைக்கக்கூடிய நாடுகளில் பொதுவாக ஏற்படுகிறது.)  
ஒரு நாட் சைவ உணவு தரக்கூடிய உயிர்ச்சத்து ஏயின் அளவு, உணவு மற்றும் ஊட்டச்சத்து ஆணையத்தினால் வெளியிடப்பட்டிருக்கிறது (பக்கம் 120:  
| வாழ்க்கை நிலைக் குழு | பரிந்துரைக்கப்பட்ட நாளாந்தத் தேவை அளவு
போதுமான அளவு*
μg/நாள் | அளவு மிகைப்பு எல்லை
μg/நாள் |  |
| --- | --- | --- | --- |
| கைக்குழந்தைகள்
0–6 மாதங்கள்
7–12 மாதங்கள் | 400*
500* | 600
600 |  |
| குழந்தைகள்
1–3 ஆண்டுகள்
4–8 ஆண்டுகள் | 300
400 | 600
900 |  |
| **ஆண்கள்**
9–13 ஆண்டுகள்
14–18 ஆண்டுகள்
19 - >70 ஆண்டுகள் | 600
900
900 | 1700
2800
3000 |  |
| **பெண்கள்**
9–13 ஆண்டுகள்
14–18 ஆண்டுகள்
19 - >70 ஆண்டுகள் | 600
700
700 | 1700
2800
3000 |  |
| கருத்தரிப்பு
<19 ஆண்டுகள்
19 - >50 ஆண்டுகள் | 750
770 | 2800
3000 |  |
| பால்சுரப்பு
<19 ஆண்டுகள்
19 - >50 ஆண்டுகள் | 1200
1300 | 2800
3000 | } |  
(இந்த வரம்பு உயிர்ச்சத்து ஏயின் செயற்கையான மற்றும் இயற்கையான இரெட்ட்டினோல் எசுத்தர் வடிவங்களைக் குறிப்பிடுவது குறிப்பிடத்தக்கது. உணவு மூலங்களில் இருந்து பெறப்படும் கரோட்டின் வடிவங்கள் நச்சுத்தன்மையாக இருக்காது.)  
மருந்து நிறுவன தேசிய கழகத்தின் படி, பரிந்துரைக்கப்பட்ட நாளாந்தத் தேவை அளவுகள் ஒரு குழுவில் உள்ள கிட்டத்தட்ட அனைத்து (97 இல் இருந்து 98 சதவீதம்) தனிநபர்களின் தேவைகளைப் பூர்த்தி செய்வதாக அமைக்கப்பட்டிருக்கிறது. ஆரோக்கியமான தாய்ப்பால் அருந்தும் குழந்தைகளுக்கான அளவு **போதுமான** அளவு எனக்குறிப்பிடப்பட்டுள்ளது.